Den Vest-Sjællandske Avis, 1828-09-23
Den første Convoi var ankommen til Navarino, hvor Krigskibene Breslau, Sirene og to andre opholdt sig. Skibet Lamproje mødte d. 30te den anden Convoi som maae være ankommen til Navarino den 31te. Jfølge en anden Journal skal en Brigade være uden nogen Hindring landet paa Øerne Sapienza og en anden skal være landet ved Navarino. Jbrahim har paa en venskabelig Maade modtaget de Franske Tropper og bereder sig til at indskibe sig med en Deel af sin Armee paa de Skibe, som have bragt ham Forstærkning og Levnetsmidler. Fra Ægypten forventes en Division af Transportskibe for at afhente Resten af dem. Bladet Messager siger: at man har faaet Efterretning om at de to afseilede Divisioner have den 26de forenet sig paa Høiden af Malta; den 29de var Flaaden ankommen til Kysten af Morea. At denne Forening har fundet Sted bekræftes i en Skrivelse fra Malta af 28de August. Uagtet man nu hører at Jbrahim vil rømme Morea, saa bliver dog ifølge en Skrivelse fra Toulon af 6te September arbeidet der paa at udruste den tredie Afdeling af Expeditionen, som efter Rygtet skal snart begynde Et Transportskib bliver næsten fuld ladt med Kister af Suppetavler, Brændeviin, Viin æddike, Vildt og Hospitals Bærestole, alle Bagere, i Toulon have travlt med at bage Tvebakker. Tilberedelserne drives med en saadan Jver, at man skulde troe, at vore Tropper skulde opholde sig længe i Morea eller dog i de østlige Egne, Matetialet til Expeditionerne er tre Gange saa stort, som Antallet af det afsendte Mandskab af 15000 Personer synes at udkræve; Tvangsarbeidere blive brugte i Havnene til at indpakke Fourage, som derpaa bliver i største Hast bragt ombord; Expeditionen har taget alle Slags Arbeidsfolk med sig. Hele Skibe ere ladte med Planker til Hytter, alle Slags Frøe, levende Qvæg, Agerdyrkningsredskaber o. s. v., saa det seer ud som vi ville anlægge en Colonie. Der ankomme dagligen Transportskibe til Expeditionen, hvoriblandt ogsaa Engelske. En Resolution af det Franske Ministerium tillader at der tages imod Frievillige til 8 Regimenter Fodartillerie. Uagtet alle disse Troppeafsendinger og Udrustninger, spørger dog et Fransk Blad, om Frankerige har Krig med Tyrkiet eller ikke thi dette er endnu ikke opklaret. Tyrkerne formene at det vil blive til Krig og skulle have opbrændt Athen og alle Stæder i Omegnen; da de ikke vente at kunne længe beholde dem. - Den Franske Corvette Echo, Capitain Chateanville, har havt en Træfning med Tyrkerne, hvori 8 Mand paa Skibet bleve saarede, Anledningen dertil skal have været at han vilde anholde et Tyrkisk Skib, som var beladt med Slaver, ifølge en anden Forklaring vilde Capitainen med Magt borttage en GræskGoelette som var faldet i Ottomannernes Hænder. – Fregatten Armide er den 3die Septbr. afseilet med 350 Mand til Grækenland. – Den tappre Oberste Fabrier er kommen tilbage til Toulon; Han har forladt den Græske Krigstieneste som man siger, formedelst Misforstaaelser imellem ham og Greven af Capodistria, fordi han havde dadlet denne formedelst hans alt for store Eftergivelse for Russisk Jndflydelse. Han tilligemed en Græsk Officeer vare ankomne med Gabarren Emulation; de berette: at Jbrahim træffer alle Tilberedelser til at rømme Morea; men at han vil overlevere Fæstningerne til Tyrkerne; den Franske Armee skal lide endeel af Søesyge. Admiral Co dring ton har i de første Dage af August begivet sig til Alexandrien og afsluttet en Convention med Mehemed Ali, angaaende Moreas Rømning, ifølge hvilken de Ægyptiske Tropper skulle indskibes paa Transportskibe, som skulle convoieres af Franske og Eng Krigskibe. Jbrahim skal udlevere alle Græske Slaver, til Admiralerne; ligeledes skal Mehemed Ali udlevere alle de Slaver, som ere bragte til Ægypten siden Slaget ved Navarino, hvorimod Admiral Codrington forpligter sig til at forskaffe alle Ægyptere, som ere komne i Græsk Fangenskab, ligesom alle de Officere og Matroser paa den Ægyptiske Corvet, som Russerne havde taget ved Modon, deres Friehed. Denne Efterretning, som meddeles i den Franske Moniteur, bekræftes umiddelbart fra Alexandria under 8de August. Admiral Codrington var ankommen til denne Stad med 6 Krigskibe og Paschaen havde begivet sig dertil den 4de August fra Cairo; saasnart Conventionen var afsluttet blev en Marinedivision udrustet for at afgaae til Morea; den 1ste August fik den Russiske Consul i Alexandria Ordre til at nedtage sit Vaaben og sit Flag hvilket ogsaa strax skeete. Der feiler paa Mennesker, skriver man derfra, til Agerdyrkningen; thi alle Mennesker blive bevæbnede fra 15 til 60 Aar. (Man kan deraf see hvad Paschaen frygter for.)